
Data: 09.09.2015
Locatie: București, sediul Salvați Copiii
PROIECT: “Identificarea activă a persoanelor fără adăpost bolnave de TB și oferirrea de servicii integrate pentru creștere aderenței la tratament”
Participanți:
Din partea Salvați Copiii: Liliana Bibac – Manager proiect, Daniela Bolozan – As. Social, Sorina Fechete – Psiholog, Amalia Gheorghe – As. social , Cristia Dănilă – Resp. Financiar;
Din partea Fundației RAA: Nicoleta Mănescu, Andrei Dobre.
Obiective:

· Analiza metodologiei de implementare a proiectului;
· Analiza modului de colectare și raportare a indicatorilor.
CONCLUZII
· Întâlnirea a început prin prezentarea noului coleg Andrei Dobre. Discuţia a porit de la metodologia de implementare a proiectului şi a modului în care s-a lucrat până în prezent. S-a sesizat eroarea de numerotare a anexei 10 care apărea de două ori, la finalul documentului. 

· A urmat o discuție despre modul în care ar trebui abordat indicatorul “număr de parteneriate încheiate” în contextul în care în anumite dispensare sunt mai mulţi doctori iar unii dintre aceştia vor acorduri separate. S-a discutat posibilitatea unui acord cadru cu mai multe anexe – acorduri cu fiecare doctor în parte. Totodată ar fi de preferat ca aceste parteneriate să fie într-adevăr utile proiectului şi să nu fie încheiate doar pentru a atinge un indicator. S-a pus problema dacă este oportun un parteneriat cu ARAS sau UNOPA în contextul proiectelor. Concluzia în urma acestei discuţii a fost că oricum aceste organizaţii vor colabora, într-o formă sau alta şi că în momentul în care vor fi probleme pe partea de indicator atunci putem apela şi la varianta aceasta. 

· În ceea ce priveşte colaborarea cu celelalte organizaţii se pare că în afară întâlnirii iniţiale nu au existat alte comunicări. Recomandarea a fost să încerce să stabilească o legătură cu ARAS și UNOPA pentru că există riscul de a pierde anumiţi pacienţi dacă nu comunică la timp sau eficient. S-a pus întrebarea dacă le-ar fi de folos o întâlnire facilitată de RAA cu toţi actorii implicaţi, respectiv responsabili din partea SR şi SSR iar răspunsul a fost că da, chiar periodic. 
· O altă discuţie a fost legată de serviciile oferite pentru PFA. Se pare că SC încearcă să ofere cât mai multe servicii beneficiarilor lor şi din acest motiv apelează la mai multe finanţări. Este posibil ca din comunicarea cu ceilalţi SR să preia anumiţi beneficiari pentru alte proiecte din sfera educaţiei, juridic, etc. 

· O provocare a proiectului este legată de educatorii între egali care din cauza refacerilor anexelor în perioada pre-semnării contractului, pornind de la câteva motive de ordin financiar se pare că au fost introduşi toţi 25 în prima perioadă de raportare deşi această activitate era prevăzută să se desfăşoare pe toată durata implementării. Este dificil să selectezi şi să formezi aceşti educatori în condiţiile în care nu sunt stabilite zonele şi beneficiarii cu care aceştia vor lucra. Atât selecţia cât şi formarea se va face pe parcurs şi va ţine cont inclusiv de distribuţia spaţială a beneficiarilor. Pentru a nu exista probleme în raportare totuşi s-a decis crearea unei baze de date de 25 de educatori între egali urmând ca mai apoi să introducă noi şi noi educatori astfel încât să poată răspunde nevoilor care apar având astfel la final un număr mult mai mare de educatori dintre care doar 25 fiind folosiţi.

· În legătură cu indicatorii şi modul de cuantificare al lor s-a reluat o discuţie care a fost şi pe internet. S-a clarificat faptul că din 80 de suspecţi, 12 au fost depistaţi ca fiind bolnavi şi 7 au intrat în tratament profilactic iar numărul total de beneficiari este de fapt tot 80 (baza din care au fost selectaţi cei din urmă).

· Spre final, la secțiunea alte provocări şi/sau lucruri de discutat s-a menţionat că dacă în perioada de raportare un anumit indicator este depăşit acesta este bine să fie raportat pentru a aduce plus valoare raportului tehnic. Una din întrebările lor a fost legată de măsura în care aceşti indicatori pot fi consideraţi că atinşi pentru perioada următoare în condiţiile în care pe alte runde nu s-a ţinut cont de aceştia şi au fost nevoiţi să îi atingă şi pe aceia integral aşa cum erau prevăzuţi în anexă. 

